Fran Lareu

Fran Lareu, nado en Lalín o 10 de outubro de 1983, é un actor galego de teatro, cine e televisión, coñecido principalmente pola súa participación en series como Fariña ou A estiba.

 Traxectoria 
Traballou como actor en numerosas obras de teatro, formando parte de compañías como Teatro da Ramboia, ilMaquinario Teatro (da que foi cofundador), Viravolta, Sarabela Teatro, Elefante elegante ou o Centro Dramático Galego. Estivo nomeado ao Premio María Casares ó mellor actor protagonista en varias ocasións pola súa participación nas obras de ilMaquinario Teatro. 

Na televisión comezou como presentador en Canal Deza e tivo unha aparición episódica en Rías Baixas, da Televisión de Galicia. Anos máis tarde interpretou a Iván na serie da FORTA O Faro, durante máis de 200 episodios, dende a terceira tempada até o final da serie, en 2016, e interpretou a Lisardo na serie Fontealba, da TVG, durante as dúas primeiras tempadas. Tamén en 2016 tivo un pequeno papel no filme María (e os demais), de Nelly Reguera.

En 2018 traballou na serie Fariña, para Antena 3, interpretando a Oli, un dos compoñentes da ROS, xunto a Sito Miñanco e Roque. Meteuse no papel de Manuel Murguía para o telefilme galego Contou Rosalía e ademais participou nas tempadas 7 e 8 de Serramoura.

En 2019 interpretou a Ramiro na serie A estiba, da Televisión de Galicia. o que lle valeu un nomeamento aos Premios Mestre Mateo como Mellor Interpretación Masculina Secundaria. En 2020 participou na serie Vivir sin permiso de Telecinco, no papel de Federico.

 Filmografía 
 Televisión 
 Rías Baixas, episódico.
 O Faro (2014-2016). Tempadas 3, 4, 5, 6 e 7. Como Iván.
 Fontealba (2016). Tempadas 1 e 2. Como Lisardo.
 Contou Rosalía (2018). Como Manuel Murguía.
 Serramoura (2018). Tempadas 7 e 8. Como Ezequiel.
Fariña  (2018). Como Oli.
 A estiba (2019). Como Ramiro.
 Vivir sin permiso (2020). Como Federico.
 Estoy vivo (2021). Como Julio Moya

 Longametraxes 
 María (e os demais), como Rafa. Dir. Nely Reguera (2016)
María Solinha, como Gustavo. Dir. Ignacio Vilar (2020)
Tres, como Pablo. Dir. Juanjo Giménez (2021)
Código Emperador, como Chema. Dir. Jorge Coira (2022)

 Curtametraxes 
 TAGLINE, de Ángel Manzano. Corvus Belli.
 Burbujas, de Rubén Lino. Fundación Carlos Casares TV.
 Alzheimer, de Álex Sampayo. Ciudadano Frame

 Teatro 
O meu mundo non é deste reino, de Teatro da Ramboia. Dir. María Peinado
Crónicas do paraíso, de Sarabela Teatro. Dir. Gonçalo Guerreiro.
Animal sagrado, de Aporia Escénica. Dir. Diana Mera.
Resaca, de ilMaquinario Teatro. Dir: Tito Asorey
Perplexo, de ilMaquinario Teatro. Dir: Tito Asorey
As laranxas máis laranxas de todas as laranxas, do Centro Dramático Galego. Dir. José Caldas
O home almofada, de ilMaquinario Teatro. Dir. Tito Asorey.
 A casa do rato, por Viravolta
 O forno, por Elefante Elegante
 Os tres porquiños, por Viravolta
 O frautista de Hammelin, por Viravolta
 Hansel e Gretel, por Seisdedos e Pentafonía
 Varietés, por Seisdedos
 Dueto de fío, por Seisdedos
 O Cego dos monifates, por Seisdedos
 A familia Nolfini, por Boneca Lareta
 A Patrulla Tola, por Nadrovia Producciones
 Lela anda en bicicleta, por Navia de Espectáculos
 Zampón, o Lambón, por Fantoches Baj
 Zuco, zaca e zico. Perigo, por Zancalino Produs
 A lenda do conde santo, por Teatro da Gavela
 Titiriteiros, por Viravolta
 Unha de piratas, por Viravolta
 Cabezudos, por Viravolta
 A Torre do Trebón, por Viravolta
 Histerias da Historia, por Teatro Secundario
 Radioquia, por Teatro Secundario
 O príncipe de Velasvir, por Teatro Secundario

 Premios e Nomeacións 
Premios Mestre Mateo
+AnoCategoríaPelícula/SerieResultado2020Mellor Interpretación Masculina SecundariaA EstibaNomeado

Premios María Casares
+AnoCategoríaEspectáculoResultado2018Mellor Actor ProtagonistaResacaNomeado2015Mellor Actor ProtagonistaPerplexoNomeado2014Mellor Actor ProtagonistaO Home AlmofadaNomeado

 Notas 

 Véxase tamén 
 Ligazóns externas 


Categoría:Nados en Lalín
Categoría:Nados en 1983
Categoría:Actores de Lalín
Categoría:Actores de cinema de Galicia
Categoría:Actores de televisión de Galicia
Categoría:Actores de teatro de Galicia